بندرگاہوں، جہاز رانی اور آبی راستوں کی وزارت
مرکزی وزیر جناب من سکھ منڈاویا نے دین دیال پورٹ ٹرسٹ ہوسپیٹل میں آکسیجن پلانٹ اور فائر فائٹنگ سسٹم کا افتتاح کیا
پلانٹ کے ذریعے اسپتال میں 24x7 آکسیجن سپلائی یقینی بنائی جائے گی، مقامی لوگوں اور ڈی پی ٹی اسٹاف کے لئے فائدہ مند
آکسیجن جنریٹر اکائی 5-6 بار پریشر پر فی گھنٹہ 20000 لیٹر آکسیجن تیار کرسکتی ہے
نئی دہلی، 2/جون2021 ۔ بندرگاہوں، جہازرانی اور آبی گزرگاہوں کے مرکزی وزیر مملکت  جناب من سکھ منڈاویا نے آج ورچول طریقے سے گاندھی دھام  کے گوپال پوری میں واقع دین دیال پورٹ ٹرسٹ ہوسپیٹل میں میڈیکل آکسیجن کاپر پائپنگ نیٹورک سے لیس میڈیکل آکسیجن جنریٹر یونٹ اور دیگر متعلقہ سہولیات جسے فائر فائٹنگ سسٹم اور آکسیجن سلنڈر بینک کے توسط سے خودکار آکسیجن سورس چینج اوور سسٹم کا افتتاح کیا۔
اس موقع پر اظہار خیال کرتے ہوئے جناب منڈاویا نے صرف 20 دنوں کے اندر آکسیجن پلانٹ کے کام کو مکمل کرنے کے لئے بندرگاہ کی ٹیم اور سبھی حصص داروں کی ستائش کی۔ وبا کے دوران سبھی بندرگاہوں کے ذریعہ کی گئی کوششوں کی ستائش کرتے ہوئے جناب منڈاویا نے کہا کہ بندرگاہیں آکسیجن سپلائی کے کام کو آسان بناکر ، کووڈ-19 سے متعلق کارگو کے لئے گرین چینل بناکر اور بندرگاہ کی فیس معاف کرکے کووڈ-19 کے خلاف جنگ میں تعاون دے رہے ہیں۔ انھوں نے کہا کہ بندرگاہیں قرب و جوار کے علاقوں میں رہنے والے لوگوں کو بہتر سہولتیں دستیاب کرانے کا سلسلہ جاری رکھیں گی۔
دین دیال بندرگاہ سبھی بڑی بندرگاہوں میں سے پہلی بڑی بندرگاہ ہے جس نے وبا کے دوران اس طرح کی آکسیجن جنریٹر یونٹ قائم اور چالو کی ہے۔ پورٹ ہاسپیٹل میں قائم آکسیجن جنریٹر یونٹ کی صلاحیت 5-6 بار پریشر پر 20000 کیوبک میٹر فی گھنٹہ یعنی 20000 لیٹر فی گھنٹہ ہے، جو کہ تقریباً 3 جمبو سلنڈر فی گھنٹہ کے برابر ہے اور جس کا استعمال کووڈ کے علاج میں اور ساتھ ہی ساتھ ڈی پی ٹی اسٹاف کے دیگر مریضوں، ان کے رشتے داروں اور دیگر مقامی لوگوں کے علاج میں کیا جاسکتا ہے۔ یہ نظام مریض کے علاج کے لئے مستقل طور پر سلنڈر بھرنے کی دشواری کو ختم کردے گی، جو کہ ایک بوجھل عمل ہے اور اسپتال کو احسن طریقے سے مسلسل آکسیجن کی سپلائی یقینی بنائے گی۔
یہ آکسیجن اکائی، دباؤ کی حالت میں چھانے گئے امپورٹیڈ مولیکیولر آکسیجن کے توسط سے پریشر ونگ ایزارپشن میتھڈ کے پیہم عمل کے ذریعے آکسیجن گیس بناتی ہے اور آخر میں کم از کم 93 فیصد خالص گیس فراہم کرتی ہے۔
میڈیکل آکسیجن کاپر پائپنگ نیٹورک کا قیام میڈیکل آکسیجن گیس کی تقسیم کے لئے قیم عمل میں لایا گیا ہے، جو اسپتال کے سبھی وارڈوں جیسے کہ مردوں کے وارڈ، خواتین کے وارڈ، بچوں کے وارڈ، زچگی وارڈ، اسپیشل روم، مجوزہ آئی سی یو روم، وی آئی پی کمروں، آپریشن تھیٹر، آئیسولیشن وارڈ وغیرہ میں ہر ایک آکسیجن فٹنگ بیڈ سے جڑا ہوا ہے۔ نیٹورک پائپ لائن میں مختلف سائز کی بھاری تانبے والی سیملیس پائپ لگی ہے، تاکہ اسپتال میں مذکورہ وارڈوں کے 78 بیڈ پوائنٹس پر آکسیجن ریگولیٹر، فلومیٹر اور کنٹرول والو کے ساتھ پورے نیٹورک میں یکساں آکسیجن پریشر کی تقسیم یقینی بنائی جاسکے۔ اسی طرح کی غیرضروری آکسیجن سپلائی، خرابی، رساؤ وغیرہ سے پہلے ہی اسپتال کو باخبر کرنے کے لئے پائپ لائن میں لو آکسیجن پریشر الارم سسٹم لگایا گیا ہے۔
آکسیجن سپلائی کے متبادل ذریعے کے طور پر آکسیجن جنریشن یونٹ کے قریب ہی ایک آکسیجن سلنڈر بینک قائم کیا گیا ہے، جس میں ’آٹومیٹک آکسیجن- سورس چینج اوور سسٹم‘ لگا ہے جو آکسیجن جنریشن اکائی میں کوئی خرابی آنے، بجلی چلی جانے یا اس کے برعکس ہونے پر سلنڈر بینک سورس پر تبدیل ہوجائے گا۔
پورٹ کالونی اسپتال میں جدید فائر فائٹنگ سسٹم کی تنصیب بھی کی گئی ہے جس میں فائر الارم سسٹم، اسموک ڈٹیکشن سسٹم اسپتال کےوارڈوں اور کمروں میں فائر اسپرنکلر سسٹم، آٹواسٹارٹ فلو سوئچ پینل، آگ بجھانے کا نظام وغیرہ کی خصوصیات ہیں۔ آگ بجھانےوالے اس نظام میں 650 لیٹر فی منٹ  کی پمپ صلاحیت ہے اور خاطرخواہ فلو اینڈ پریشر، سیفٹی ڈائنیج وغیرہ کے لئے پورے اسپتال احاطے میں ایک مین پمپ، جوکی پمپ اور مختلف سائز کے ہیوی - ڈیوٹی پائپ لگے ہیں۔